

Reunió del Consell de Govern del Consorci Institut Metròpoli del dia 7 de maig de 2025, a les 10:00 hores, a la sala de Consolat de Mar, de l’Ajuntament de Barcelona.

**ORDRE DEL DIA**

**CONSELL DE GOVERN 1/25**

1.- Aprovar, si escau, l’acta de la reunió anterior del Consell de Govern, celebrada el dia 9 de desembre de 2024.

1. **DESPATX D’OFICI**
2. **PROPOSTES D’ACORD**

2.- Aprovar, si escau, el procediment de sol·licitud de subvencions a la Generalitat de Catalunya i a la Diputació de Barcelona per donar suport al projecte Global Entrepreneurship Monitor (GEM) Catalunya, en la seva edició 2025, autoritzant la gerència de l’Institut a formalitzar les sol·licituds esmentades.

El Departament d’Empresa i Treball de la Generalitat de Catalunya i l’Àrea de Desenvolupament Econòmic i Turisme de la Diputació de Barcelona, en el marc de les seves competències i dins les actuacions de suport a les persones emprenedores i la creació d’empreses, han vingut recolzant en anys anteriors les investigacions de l’Institut i la realització dels estudis derivats de l’explotació de les dades del GEM Catalunya, sent interès de l’Institut sol·licitar a ambdues Institucions les respectives subvencions de suport al projecte en la seva edició d’enguany.

3.- Aprovar, si escau, la proposta de Regulació dels criteris d'aplicació en el cas de dedicació horària extraordinària per part del personal treballador de l'Institut Metròpoli.

Amb l’objectiu de completar i detallar les normes establertes al respecte pel Conveni Col·lectiu de Treball de l’Institut Metròpoli i pel document vigent de Línies Generals de Política de Recursos Humans, es presenta una proposta per establir un marc regulador per al tractament específic de les dedicacions horàries extraordinàries del personal de l’Institut Metròpoli.

1. **INFORMACIÓ**

4.- Informar sobre el pla de treball 2025.

Informar sobre el nou Pla de treball 2025 de l’Institut i sobre la seva projecció futura, emmarcat ja dins de l’acord per a l’estratègia 2024-2027.

5.- Informar sobre la liquidació del Pressupost 2024 i la projecció del pressupost 2025.

Informar sobre l’estat de liquidació del Pressupost 2024 del Consorci, segons aprovació de la Presidència de data 28 de febrer de 2025, i sobre la projecció prevista per al Pressupost 2025, a partir de l’acord amb les diferents administracions.

1. **TORN OBERT DE PARAULES**

 

Reunió de la Comissió Executiva del Consorci Institut Metròpoli del dia 7 de maig de 2025, a les 10:00 hores, a la sala del mig de Lluís Companys de l’Ajuntament de Barcelona.

**ORDRE DEL DIA**

**COMISSIÓ EXECUTIVA 1/25**

1.- Aprovar, si escau, l’acta de la reunió anterior de la Comissió Executiva, celebrada el dia 16 de setembre de 2024.

1. **DESPATX D’OFICI**

2.- Donar compte sobre l’aprovació per part del Consell de Govern, en la sessió celebrada en el dia d’avui, sobre:

- El procediment de sol·licitud de subvencions a la Generalitat de Catalunya i a la Diputació de Barcelona per donar suport al projecte Global Entrepreneurship Monitor (GEM) Catalunya, en la seva edició 2025, autoritzant la gerència de l’Institut a formalitzar les sol·licituds esmentades.

- La proposta de Regulació dels criteris d'aplicació en el cas de dedicació horària extraordinària per part del personal treballador de l'Institut Metròpoli.

1. **PROPOSTES D’ACORD**
2. **INFORMACIÓ**

3.- Informar sobre el pla de treball 2025.

Informar sobre el nou Pla de treball 2025 de l’Institut i sobre la seva projecció futura, emmarcat ja dins de l’acord per a l’estratègia 2024-2027.

4.- Informar sobre la liquidació del Pressupost 2024 i la projecció del pressupost 2025.

Informar sobre l’estat de liquidació del Pressupost 2024 del Consorci, segons aprovació de la Presidència de data 28 de febrer de 2025, i sobre la projecció prevista per al Pressupost 2025, a partir de l’acord amb les diferents administracions.

1. **TORN OBERT DE PARAULES**